CELEX: 32004D0241
Language: mt
Date: 2004-03-05 00:00:00
Title: Id-Deċiżjoni tal-Kummissjoni tal-5 ta' Marzu 2004 li temenda d-Deċiżjonijiet 92/260/KEE u 93/197/KEE dwar id-dħul temporanju u l-importazzjonijiet fl-Unjoni Ewropea ta' żwiemel irreġistrati mill-Afrika t'Isfel (notifikata bid-dokument numru K(2004) 668)Test b'relevanza għaż-ŻEE

Avviż Legali Importanti

|

32004D0241

Official Journal L 074 , 12/03/2004 P. 0019 - 0020

		Id-Deċiżjoni tal-Kummissjonital-5 ta' Marzu 2004li temenda d-Deċiżjonijiet 92/260/KEE u 93/197/KEE dwar id-dħul temporanju u l-importazzjonijiet fl-Unjoni Ewropea ta' żwiemel irreġistrati mill-Afrika t'Isfel(notifikata bid-dokument numru K(2004) 668)(Test b'relevanza għaż-ŻEE)(2004/241/KE)Il-Kummissjoni Tal-Komunitajiet EwropejWara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 90/426/KEE tas-26 ta' Ġunju 1990 fuq il-kondizzjonijiet tas-saħħa ta' l-annimali li jirregolaw il-moviment u l-importazzjoni minn pajjiżi terzi ta' żwiemel [1], u l-aktar l-Artikolu 15(a) u l-Artikolu 16 miġjuba fiha,Billi:(1) Id-Deċiżjoni tal-Kummissjoni 92/260/KEE [2] tistabbilixxi l-kondizzjonijiet tas-saħħa ta' l-annimali u ċ-ċertifikazzjoni veterinarja għad-dħul temporanju ta' żwiemel irreġistrati. Din tistabbilixxi mudell taċ-ċertifikat tas-saħħa ta' l-annimali għad-dħul temporanju ta' żwiemel irreġistrati fl-Unjoni Ewropea mill-Afrika t'Isfel.(2) Id-Deċiżjoni tal-Kummissjoni 93/197/KEE [3] tistabbilixxi l-kondizzjonijiet tas-saħħa ta' l-annimali u ċ-ċertifikazzjoni veterinarja għall-importazzjoni ta' żwiemel irreġistrati u żwiemel għat-tnissil u l-produzzjoni. Din tistabbilixxi mudell taċ-ċertifikat tas-saħħa ta' l-annimali għall-importazzjoni fl-Unjoni Ewropea ta' żwiemel irreġistrati mill-Afrika t'Isfel.(3) Id-Deċiżjoni tal-Kummissjoni 97/10/KE [4] tapplika għar-reġjonalizzazzjoni ta' l-Afrika t'Isfel fejn għandu x'jaqsam id-dħul temporanju u l-importazzjoni ta' żwiemel irreġisrati fil-Komunità. Il-garanziji addizzjonali stabbiliti fid-Deċiżjoni 97/10/EC dan l-aħħar ġew emendati bid-Deċiżjoni 2004/117/EC.(4) Fl-interessi li jkun hemm konsistenza fil-kriterji għat-tagħrif fuq l-istat tal-vaċċinazzjoni kontra l-mard fiż-żiemel Afrikan taż-żwiemel li huma ċċertifikati, kif stabbilit fil-mudell taċ-ċertifikati tas-saħħa ta' l-annimali mogħti fid-Deċiżjonijiet 92/260/KEE u 93/197/KEE, dawn għandhom jinġiebu fi qbil mal-garanziji addizzjonali mogħtija fid-Deċiżjoni 97/10/KE.(5) Id-Deċiżjonijiet 92/260/KEE u 93/197/KEE għandhom, għalhekk, ikunu emendati kif xieraq.(6) Il-miżuri li hemm f'din id-Deċiżjoni huma fi qbil ma' l-opinjoni tal-Kumitat Permanenti fuq il-Katina ta' l-Ikel u s-Saħħa ta' l-Annimali,ADOTTAT DIN ID-DEĊIŻJONI:Artikolu 1Il-punt (ġ) fit-Taqsima III tal-mudell taċ-ċertifikat tas-saħħa ta' l-annimal F, stabbilit fl-Anness II għad-Deċiżjoni 92/260/KEE, qed jinbidel b'dan li ġej:"(ġ) ma jkunx ġej mit-territorju ta' pajjiż (1) meqjus, fi qbil mal-leġislazzjoni tal-KE, bħala infettat bil-marda taż-żiemel Afrikan u jew:- ma kienx ġie vaċċinat kontra l-marda taż-żiemel Afrikan (3),jew- kien ġie vaċċinat kontra l-marda taż-żiemel Afrikan nhar (5), mill-inqas 80 jum qabel l-iżolament ta' qabel l-esportazzjoni (3)(4),".Artikolu 2Il-punt (ġ) fit-Taqsima III tal-mudell taċ-ċertifikat tas-saħħa F, stabbilit fl-Anness II għad-Deċiżjoni 93/197/KEE, qed jinbidel b'dan li ġej:"(ġ) ma jkunx ġej mit-territorju ta' pajjiż (1) meqjus, fi qbil mal-leġislazzjoni tal-KE, bħala infettat bil-marda taż-żiemel Afrikan u jew:- ma kienx ġie vaċċinat kontra l-marda taż-żiemel Afrikan (3),jew- kien ġie vaċċinat kontra l-marda taż-żiemel Afrikan nhar (5), mill-inqas 80 jum qabel l-iżolament ta' qabel l-esportazzjoni (3)(4),".Artikolu 3Din id-Deċiżjoni hija ndirizzata lill-Istati Membri.Magħmul fi Brussel, fil-5 ta' Marzu 2004.Għall-KummissjoniDavid ByrneMembru tal-Kummissjoni[1] ĠU L 224, tat-18.8.1990, p. 42. Id-Direttiva kif emendata l-aħħar bir-Regolament (KE) Nru 806/2003 (ĠU L 122, tas-16.5.2003, p. 1).[2] ĠU L 130, tal-15.5.1992, p. 67. Id-Deċiżjoni kif emendata l-aħħar bid-Deċiżjoni 2004/117/KE (ĠU L 36, tas-7.2.2004, p. 20).[3] ĠU L 86, tas-6.4.1993, p. 16. Id-Deċiżjoni kif emendata l-aħħar bid-Deċiżjoni 2004/117/KE.[4] ĠU L 3, tas-7.1.1997, p. 9. Id-Deċiżjoni kif emendata l-aħħar bid-Deċiżjoni 2004/117/KE.--------------------------------------------------